**OBRAZAC 1**

**“AERODROMI CRNE GORE” A.D. PODGORICA**

Broj iz evidencije postupaka javnih nabavki: **01/4-10301**

Redni broj iz Plana javnih nabavki : **61**

Mjesto i datum: **Podgorica, 29.12.2022. godine**

Na osnovu člana 93 stav 1 Zakona o javnim nabavkama („Službeni list CG“, br. 074/19) “AERODROMI CRNE GORE” A.D. PODGORICA objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Glavno vatrogasno vozilo**

Predmet nabavke se nabavlja:

**⌧** kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA**
2. **PREDMETA JAVNE NABAVKE[[3]](#footnote-3)**

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke, odnosno dijela predmeta nabavke** | **Bitne karakteristike predmeta nabavke u pogledu kvaliteta, performansi i/ili dimenzija** | **Jedinica mjere** | **Količina** |
|  | **Glavno vatrogasno vozilo** | Vozilo mora biti namijenjeno za aerodrome (izrađeno na “custom” šasiji)Vozilo mora biti novo, neupotrebljivano i proizvedeno 2022. godine ili kasnijeDIZEL motor - minumum 500 kw, vodeno hlađeni, predviđen za rad na temperaturama -15 do +50 stepeni Celzijusa, minimum EURO V - motor mora imati grijač AC 230V/1500 W Performanse motora moraju biti predviđene za aerodromska vatrogasna vozilaŠasija 6x6 sa pogonom na svim točkovima Konstrukcija šasije mora biti od čeličnih ploča i profila, dovoljne debljine bez mogućnosti distorzije zavarenih čeličnih sekcija, osiguravajući optimalne vozne karakteristike, za putnu i terensku vožnju, primjerena za pogon 6x6Konstrukcija šasije mora imati oslanjanje koja apsorbuje dinamičke udare i vibracije usled neravnog terena vožnje van putaSve čelične strukture šasije i nosećih konstrukcija moraju biti zaštićene od korozije procesom vrućeg cinkovanja Blokada diferencijala na svim osovinama (upravljanje od strane vozača iz kabine)Vozilo mora biti projektovano da se kreće izvan puteva i ima visinu od zemlje do najniže tačke vozila minimalno 0,30 mNosivost osovina mora odgovarati ukupnoj masi vozila i ravnomjerno biti raspoređenaMaksimalne dimenzije vozila: * Dužina sa najisturenijim djelovima maksimalno 12,5m
* Širina sa najisturenijim djelovima maksimalno 3,5m
* Visina od poda do najisturenije tačke maksimalno 4m
* Poprečni nagib prevrtanja (statički) min 28°
* Dozvoljeni prelazni (prilazni i odlazni) nagib minimum 30°

Rezervoar goriva kapaciteta min: 250 litara izrađen od nekorozivnog materijala (npr. polietilen ili slično)Vozilo mora biti opremljeno radnom kočnicom (prednja i zadnja) sa EBS (elektronskim sistemom kočenja) i ABS (automatski sistem protiv blokiranja točkova)Vozilo mora biti opremljeno sistemom motornog kočenjaVozilo mora biti opremljeno parkirnom kočnicomGume na točkovima moraju biti univerzalne (ljeto/zima) sa performansama koje garantuju izdrživost pri maksimalnoj brzini i masi ponuđenog vozila (računa se masa punog vozila)Ubrzanje vozila pod punim opterećenjem od 0km/h do 80km/h za manje od 35 sekundiVozilo mora da ima pogon na svim točkovima i da razvije brzinu kretanja ne manju od 100 km/h, pod punim opterećenjemRezervoar za vodu minimalng kapaciteta 12.000 l izrađen od nekorozivnog materijala (npr. polietilen ili slično) sa ugrađenim valobranima koji sprječavaju kritično talasanje vode u rezervoaru prilikom vožnje kao i vrtloženje vode Revizioni otvor rezervoara za vodu prečnika min 450 mmUgrađena prelivna i drenažna ventilacija rezervoara za vodu usmjerena na pod ispod okvira šasije (osiguranje od previsokog pritiska i podpritiska)Cijevni vodovi za punjenje rezervoara moraju biti opremljeni nepovratnim ventilima, sitkama, stabilnim i slijepim spojnicama Mogućnost potpunog ispuštanja vode iz rezervoaraSpojevi za punjenje rezervoara za vodu sa obje strane vozila koji moraju imati nepovratni ventil montiran na prirubnicu rezervoara, vod za punjenje odgovarajućih dimenzija sa ventilom koji se ručno pokreće, filterom i slijepom spojnicomRezervoar za pjenilo izrađen od antikorozivnog materijala sa kapacitetom koji omogućava stvaranje pjene za dva kompletna punjenja rezervoara za vodu sa procentnom miješanja vode i pjenila od 6% (npr. za rezervoar od 12.000 l minimalna količina pjenila je 1440 l) Rezervoar za pjenilo mora biti izrađen od nekorozivnog materijala (npr. polietilen ili slično) sa ugrađenim valobranima i revizionim otvorom Mora biti omogućen potpuni ispust pjenila iz rezervoaraMeđumješalica koja omogućava stvaranje pjene u željenom promjeru (1%, 3% i 6 %) i da ima mogućnost regulisanja procenta miješanja iz kabine vozilaAutomatski način ispiranja sistema čistom vodom, nakon zatvaranja ventila za usisavanje pjenilaPumpa za izbacivanje vode/rastvora pjene mora biti izrađena od visokokvalitetnih nekorozivnih materijala, minimalnog kapaciteta 7900 l/minMogućnost izbacivanja vode/pjene dok je vozilo u pokretu (tzv. “Pump-and-roll”) Domet mlaza sa krovnog monitora/topa mora biti minimum 90 m za vodu i min 80 m za pjenuKrovni monitor/top mora imati maksimalni protok vode od minimum 6.000 l/min i mogućnost reduciranog protoka na ½ od maksimalnogKrovni monitor/top mora imati mogućnost horizontalnog okretanja od 270° i vertikalnog od 85° (+70° do -15°)Daljinsko/automatsko upravljanje monitorom/topom iz kabine vozača putem ručice/džojstika kao i mogućnost ručnog upravljanja sa krova Džojstik/ručica za upravljanje monitorom/topom mora pratiti poziciju monitora/topa, mora biti ergonomski izvedena i pogodna za upravljanje kako vozaču tako i suvozaču Svi prekidači za rad monitora/topa moraju biti ili na ručici/džojstiku ili u neposrednoj blizini i moraju biti osvijetljeni kako bi se omogućilo jednostavno korišćenje u mraku Vozač iz kabine mora imati informaciju o trenutnoj poziciji monitora/topa Podešavanje deflektora iz kabine vozača mora biti omogućeno i u toku korištenja monitora/topa Nakon deaktiviranja monitora/topa potrebno je da se automatski vrati u početnu (sklopljenu) poziciju koja mora imati mogućnost zabravljivanja Top za vodu na prednjem braniku, takođe mora imati mogućnost upravljanja iz kabine sa mlaznicom za regulaciju protoka (puni do raspršeni mlaz), maksimalni protok vode od minimum 2.000 l/min i minimalni domet vode od 60 mTop za vodu na prednjem braniku mora imati mogućnost horizontalnog okretanja od minimum 160° i vertikalnog od minimum 80°Vozilo mora da ima ugrađen sistem samozaštite vodom, projektovan na način da štiti podvozje vozila na svim osovinama Vozilo mora biti opremljeno sistemom za gašenje prahom sledećih karakteristika: * Rezervoar za prah min 250 kg, sa prahom standarda MEST EN 615 (ISO 7202)
* Radni pritisak: 12 +/-2 bara
* Boca sa pogonskim gasom za akativiranje sistema za prah odgovarajuće zapremine i pritiska
* Sigurnosni ventil prekomjernog pritisaka mora biti postavljen na 14 bara
* Vrijeme postizanja radnog pritisaka u rezervoaru mora iznositi max 15 sekundi
* Mogućnost ispiranja sistema i ispuštanja pritisaka
* Manometar pritisaka za rezervoar s prahom
* Manometar pritisaka za pogonski plin
* Vitlo za brzu intervenciju spojeno na sistem za gašenje prahom sa kočnicom i min 30 m crijeva sa elektronskim namotavanjem, prečnika 32 mm i spojkama
* Mlaznica praha spojena je sa crijevom praha
* Protok: min 2,5 kg/sek

Vozilo mora biti opremljeno sistemom upravljanja servo upravljačemElektriči sistem šasije i nadogradnje 24VAutomatski 6-stepeni mjenjač sa zaštitom od nepravilnog korištenjaKabina sa minimalno dvoje vrata (po jedna sa obje strane vozila) koja se otvaraju pod uglom od minimum 90 stepeni i omogućavaju komotan ulazak posade sa komplet opremom uključujući i disajne aparateKabina mora imati vozačko sjedište sa vazdušnim oslanjanjem, učvrstivo, sa mogućnošću podešavanja (vodoravno, uspravno, nagib), sa sigurnosnim pojasom u 3 tačke Kabina mora posjedovati još dodatno najmanje 4 sjedišta za vatrogasce Minimum 2 sjedišta moraju imati predviđeno mjesto za postavljanje boce sa komprimovanim vazduhomIzlaz na krov iz kabine vozilaVjetrobransko staklo, krovni prozori i bočni prozori moraju biti izrađeni od sigurnosnog stakla Vjetrobransko staklo mora biti elektronski grijanoRetrovizori moraju biti elektronski i grijani i podesiviKabina mora biti klimatizovana (grijanje i hlađenje), mora imati osvjetljenje a svi prekidači moraju imati optičku indikaciju u cilju bolje vidljivosti Svi prekidači i kontrolni uređaji moraju biti raspoređeni na način da je omogućeno jednoj osobi da upravlja Upravljač (volan) mora biti na lijevoj strani vozila podesiv po visini i nagibuU kabini vozila na kontrolnoj tabli ili displeju (jednom ili više) koji su u vidnom polju vozača moraju biti prikazane sledeće informacije: brzina vozila, tahometar (elektronski), pokazivač moda mjenjača, pređenu kilometražu, broj ranih sati, nivo goriva, voltmetar, vrijeme, spoljašnju temperaturu, pokazivač smjera (migavac), svijetla (duga, kratka, svijetla za maglu...), temperaturu ulja i rashladne tečnosti, pritisak vazduha, aktivne blokade diferencijala, količina vode u rezervoaru, količina pjenila, da li je aktivirano gašenje prahom, informacije o greškama na vozilu/nadogradnji sa mogućnošću čuvanja grešaka radi kasnije dijagnostike Na kontrolnoj tabli/displeju je takođe potrebno da postoje upozorenja na: niski pritisak ulja, visoku temperaturu rashladne tečnosti, nizak nivo rashladne tečnosti, visoka temperatura ulja, aktivirana parkirna kočnica, nizak nivo goriva, ABS isključen, kao i bilo kakvu grešku u sistemu U kabini vozila mora biti omogućeno upravljanje i kontrolisanje sledećih sistema: upravljanje pumpom automatski/ručni rad, postavljanje krovnog i prednjeg monitora/topa u radni položaj sa uključenim reflektorima, upravljanje rasvjetnim uređajima … Svi prekidači i operativni elementi na vozilu moraju biti označeni na crnogorskom jeziku Sve površine za kretanje vatrogasaca, uključujući i krov moraju biti obezbijeđene od klizanjaVozilo mora da ima ugrađen sistem za održavanje vazduha u instalaciji dok motor vozila nije uključen, Sistem za punjenje akumulatora (230V / 50Hz ) i snabdijevanje vozila strujom ugrađen na vozilu Na zadnjem dijelu vozila moraju biti izvedene ljestve za pristup krovuVozilo mora biti opremljeno sa najmanje 2 spremnika za smještaj opreme za spašavanje, zatvorena roletnama koje moraju biti vodonepropusne i svjetlonepropusne, i opremljene sa bravom za zaključavanje i ručkom za otvaranje U spremnicima moraju biti postavljeni nosači i police za opremu po upustvu i u dogovoru s naručiocem a zatvaranje spremnika odjeljka roletnama vrši se prema dolje s poteznom trakom Ugrađena LED svijetla automatski se aktiviraju pri otvaranju vrata spremnika Vozilo mora da ima instalaciju za postavljanje potisnih crijeva za gašenje požara EU standarda: B i/ili CSvi cjevovodi za vodu, usisni priključci i izlazi pod pritiskom pumpe moraju biti izrađeni od materijala otpornih na korozijuSvi daljinski upravljani ventili moraju biti dodatno opremljeni sistemom za ručno aktiviranje u slučaju nuždeUsisni vod iz rezervoara za vodu s daljinski upravljanim elektro-pneumatskim ventilomUsisni vod iz rezervoara pjenila s daljinski upravljanim elektro-pneumatskim ventilom Bočni usisni vod za vodu s leptirastim ventilom, ručno otvaranje/ zatvaranje i ugrađenom fiksnom i slijepom spojnicomBočni usisni vod za pjenilo, ručno otvaranje/ zatvaranje i ugrađenom fiksnom i slijepom spojnicomSpojnice za bočni usisni vod za vodu i pjeniloVitlo za brzu intervenciju gašenja vodom/pjenom sa crijevom montirano je na okretni preklopni okvir s blokadama od 45 ° i 90°Dužina crijeva minimum 30 m, kruto gumeno crijevo s unutrašnjim prečnikom od minimum 32 mm, spojeno na vitlo, sa spojnicom tipa C (Ø52 mm)Električni pogon za namotavanje crijeva Dugme za uključivanje/isključivanje elektropneumatski upravljanog ventila, montirano je uz vitlo za crijevo U odjeljku (sa bočne strane vozila) mora biti instalirana kontrolna tabla i instrument tabla namijenjena za rad i kontrolu vatrogasne pumpe, vatrogasnih uređaja sa prikazom informacija i mora sadržati minimum: * Dugme za uključenje/isključenje vatrogasne pumpe
* Dugme za usisavanje vode iz rezervoara za vodu
* Dugme za punjenje rezervoara vode preko vatrogasne pumpe
* Dugme za otvaranje/zatvaranje ventila pjenila iz rezervoara
* Dugme za određivanje odnosa miješanja od 1%, od 3% i od 6%
* Dugme za otvaranje/zatvaranje ventila za rad sa vitlom za brzu intervenciju voda/pjena
* Dugme za isušivanje sistema
* Dugme za osvjetljenje radne okoline
* Mano-vakuummetar i manometar
* Pokazivač količine vode u rezervoaru
* Pokazivač količine pjenila u rezervoaru
* Prikaz informacija o trenutnim izvršnim funkcijama na upravljačkoj ploči, optički i dodatno akustički u slučaju kvara ili nepravilnog rada vatrogasnih uređaja

Saobraćajna svijetla moraju biti u skladu sa propisima u Crnoj Gori Vozilo mora posjedovati i svijetla za maglu, gabaritna svijetla i krovno osvjetljenje Vozilo mora posjedovati alarmna svijetla u plavoj boji i akustični uređaj za upozorenje sa ugrađenim sistemom razglasa Zvučni signal upozorenja pri kretanju vozila unazadKamera za vožnju unazad, sa prikazom u kabini vozilaElektični izvod i prostor za ugradnju radio stanice u kabini vozila (naručilac će obezbijediti samo radio stanicu) Vozilo mora biti opremljeno dijagnostičkim sistemom, koje može omogućiti udaljen pristup (putem interneta) u cilju otklanjanja kvaraVozilo mora biti u dominantno crvenoj boji (finalni izgled će biti usaglašen sa naručiocem) sa logom Aerdroma Crne Gore i natpisima i brojevima koji će naknadno biti dostavljeni Svi djelovi vozila, gdje je to moguće, moraju biti ili ofarbani ili tretirani antikorozivnom zaštitomUz vozilo isporučiti:Jedan rezervni točakKompletnu tehničku dokumentaciju koja mora sadržati uputstvo za upotrebu i rukovanje vozilom i svim funkcijama vozila, uputstvo za održavanje šasije i vatrogasne nadogradnje sa programom održavanja, spisak svih ugrađenih djelova za oznakam – po dva štampana primjerka na engleskom i crnogorskom jeziku kao i elektronsku verziju Ponuđač uz vozilo mora isporučiti set osnovnog alata potrebnog za redovno servisiranje i podmazivanje vozila, kao i hidrauličnu dizalicu dovoljne nosivosti za potrebu zamjene točka  | **KOM** | **1** |

***Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora***

**⌧ Rok izvršenja ugovora**: Maksimalan rok isporuke ponuđenog vozila koji može biti naveden u ponudi iznosi 12 mjeseci od dana zaključenja ugovora.

**⌧ Mjesto izvršenja ugovora**: Aerodrom Podgorica.

**⌧ Rok plaćanja je:** plaćanje ugovorene vrijednosti vozila Naručilac će izvršiti u roku do 30 /trideset/ kalendarskih dana od dana potpisivanja Zapisnika o kvalitativnom i kvantitativnom prijemu vozila.

**⌧Način plaćanja je:** virmanski.

**⌧ Način sprovođenja kontrole kvaliteta:** Naručilac će, nakon zaključenja ugovora, imenovati komisiju koja će biti ovlašćena da izvrši kvalitativni i kvantitativni prijem vozila (u daljem tekstu: komisija za prijem). Naručilac se obavezuje da, odmah po imenovanju komisije, izabranog ponuđača obavijesti o imenovanju komisije za prijem i njenim članovima. Izabrani ponuđač se obavezuje da po dobijanju obavještenja o formiranju i članovima Komisije za prijem od strane Naručioca, Naručiocu dostavi informaciju o licu/licima koje/a je/su ovlašćen/a da potpišu Zapisnik o kvalitativnom i kvantitativnom prijemu vozila. Komisija za prijem će, po izvršenoj isporuci vozila, izvršiti kvalitativni i kvantitativni prijem istog, na način što će, na lokaciji isporuke, izvršiti kontrolu ispunjenosti svih tehničkih karakteristika i dodatne opreme koje su zahtijevane tabelom “Tehnička specifikacija predmeta nabavke” iz tenderske dokumentacije. Ukoliko komisija za prijem utvrdi da proizvedena vozilo ne posjeduje karakteristike i dodatnu opremu koji su zahtijevani tabelom “Tehnička specifikacija predmeta nabavke” iz tenderske dokumentacije, dužni su obim uočenih propusta konstatovati zapisnički a nakon čega Naručilac ima pravo raskida ugovora sa izabranim ponuđačem i aktiviranja garancije za dobro izvršenje Ugovora. Zapisnik o kvalitativno-kvantitativnom prijemu vozila potpisuju ovlašćena lica obje ugovorne strane. Ukoliko komisija za prijem utvrdi da proizvedeno vozilo posjeduje karakteristike i dodatnu opremu koji su zahtijevani tabelom “Tehnička specifikacija predmeta nabavke” iz tenderske dokumentacije ista će bez odlaganja konstatovati utvrđeno stanje i potpisati Zapisnik o kvalitativno-kvantitativnom prijemu vozila. Zapisnik o kvalitativno-kvantitativnom prijemu vozila potpisuju ovlašćena lica obje ugovorne strane.

**⌧** **Garantni rok:** Imajući u vidu da je Naručilac, shodno svojim zakonskim ovlašćenjima i Pravilnikom o metodologiji načina vrednovanja ponuda u postupku javnih nabavki, kao jedan od parametara definisao i Garantni rok, Naručilac propisuje da minimalni Garantni rok na ponuđeno vozilo koji može biti naveden u ponudi iznosi 24 mjeseca od dana potpisivanja Zapisnika o kvalitativnom i kvantitativnom prijemu vozila. Ponuđač je, kao sastavni dio svoje ponude, dužan dostaviti Program preventivnog održavanja ponuđenog vozila, izdat od strane proizvođača iste, za cjelokupan period ponuđenog garantnog roka. Ponuđač garantuje da je ponudjeno vozilo novo i neupotrebljavano i da nema stvarnih i pravnih nedostataka. Ponuđač u ponuđenom roku garantuje kvalitet isporučenog vozila i obavezuje se da, o svom trošku, otkloni svaki kvar ili izvrši zamjenu istog, koji nije posledica nepravilnog rukovanja Naručioca, odnosno postupanja Naručioca suprotno instrukcijama iz dostavljenih Uputstava za rukovanje. Naručilac je u obavezi da svaki problem u radu ili kvar pisano prijavi (elektronski, putem e-mail poruke) odmah po njenom nastanku. Prijavu problema u radu ili kvara mogu da vrše isključivo ovlašćeni predstavnici Naručioca. Ponuđač se obavezuje da blagovremeno pisano informiše Naručioca o imenima svojih ovlašćenih predstavnika za prijavu kvara. Ponuđač se obavezuje da pristupi otklanjanju nastalog i prijavljenog problema u radu ili kvara u roku od 7 radnih dana od trenutka pisane prijave Naručioca. Tretirano otklanjanje nastalog i prijavljenog problema u radu ili kvara, podrazumijeva dovođenje vozila u stanje potpune funkcionalnosti. U slučaju da Ponuđač svojim aktivnostima otklanjanja prijavljenog problema u radu ili kvara ne može dovesti vozilo u stanje potpune funkcionalnosti, Ponuđač je dužan da ista zamijeni novim (istih karakteristika i performansi). U toku trajanja garantnog perioda, Naručilac zadržava pravo aktiviranja garancije za otklanjanje nedostataka u garantnom roku, u slučaju nepridržavanja ponuđača prethodno navedenih uslova garancije.

**⌧** **Drugi uslovi:** Ukoliko u predmetnom postupku javne nabavke ponuđač nije proizvođač ponuđenog vozila, dužan je dostaviti dokaz izdat od strane proizvođača ponuđenog vozila da je ponuđač njegov ovlašćeni zastupnik i serviser za teritoriju Crne Gore, a predmetni dokaz ne smije biti mlađi od dana objavljivanja tenderske dokumentacije.

**⌧** **Drugi uslovi:** Ponuđač je dužan dostaviti proizvođačku tehničku specifikaciju vozila, nadogradnje i svih instaliranih elemenata kojom se dokazuje ispunjenih traženih uslova .

**⌧** **Drugi uslovi:** Ponuđač mora garantovati dostupnost rezervnih djelova za ponuđeno vozilo za period od minimum 10 godina od dana potpisivanja Zapisnika o kvalitativno-kvantitativnom prijemu vozila. Kao dokaz ispunjenja zahtjevanog uslova Ponuđač mora u okviru svoje ponude dostaviti Izjavu o prihvatanju navedenog uslova.

**⌧** **Drugi uslovi**: Ponuđač je u obavezi da obezbijedi obuku u najmanje 2 termina za rukovanje i 2 termina za održavanje vozila nakon čega je potrebno izdati odgovarajuće sertifikate, što se dokazuje izjavom. Obuka se vrši na lokaciji naručioca.

**⌧** **Drugi uslovi**: Za usluge preventivnog održavanja ponuđenog vozila, a u skladu sa dostavljenim Programom preventivnog održavanja ponuđenog vozila, Ponuđač mora garantovati obezbjeđenje stručnih lica na lokaciji aerodrom Podgorica u roku od 7 radnih dana od dana pisanog zahtjeva AD ACG za preventivno održavanje. Sve troškove preventivnog održavanja( uključujući uslugu, rezervne djelove i potrošni materijal) za cjelokupan period ponuđenog garantnog roka snosi Ponuđač. Kao dokaz ispunjenja zahtjevanog uslova Ponuđač mora u okviru svoje ponude dostaviti Izjavu o prihvatanju navedenog uslova.

1. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

**⌧** **Procijenjena vrijednost predmeta nabavke bez zaključivanja okvirnog sporazuma**:

**⌧** **kao cjeline je 765.000,00 €;**

Obrazloženje razloga zašto predmet nabavke nije podijeljen na partije:[[6]](#footnote-6)

U predmetnom postupku javne nabavke nije moguće izvršiti podjelu tretiranog predmeta  nabavke budući da se u konkretnom slučaju radi o samo jednom vatrogasnom vozilu.

**PONUDA SA VARIJANTAMA**

Mogućnost podnošenja ponude sa varijantama

**⌧** Varijante ponude nijesu dozvoljene i neće biti razmatrane.

🞎 Varijante ponude su dozvoljene.

**REZERVISANA NABAVKA**

🞎 Da

**⌧** Ne

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

**⌧** garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora sa rokom važenja od 10 (slovima: deset) dana dužim od ugovorenog roka, kojom bezuslovno i neopozivo garantuje potpuno i savjesno izvršenje ugovorenih obaveza. U slučaju potrebe naručilac ima pravo da traži produženje garancije. Naručilac je ovlašćen da garanciju za dobro izvršenje ugovora, naplati u cjelosti u slučaju da ponuđač ne ispuni bilo koju obavezu predviđenu ovim ugovorom i u slučaju jednostranog raskida ugovora.

Ponuđač je dužan da najkasnije 10 dana prije isteka roka važnosti Garancije za dobro izvršenje ugovora, dostavi Naručiocu:

**⌧** garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja od 10 (slovima: deset) dana dužim od ponuđenog garantnog roka, kojom bezuslovno i neopozivo garantuje potpuno i savjesno izvršenje ugovorenih obaveza za vrijeme trajanja garantnog roka. Ako ponuđač ne dostavi garanciju za otklanjanje nedostataka u garantnom roku Naručilac će aktivirati garanciju za dobro izvršenje ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, po osnovu kriterijuma:

**⌧**odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke, vrednovanje će se vršiti na osnovu sljedećih parametara:

1. Cijena (C) ..................maksimalan broj bodova............ 50

2. Kvalitet (K1) ..............maksimalan broj bodova .............20

3. Kvalitet (K2) ..............maksimalan broj bodova .............30

**Ukupan broj bodova = broj bodova za ponuđenu cijenu (C) + broj bodova za kvalitet (K1)+ broj bodova za kvalitet (K2)**

1. **Parametar cijena (C) vrednovaće se na sljedeći način:**

Max 50 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova(C)= (najniža ponudjena cijena bez PDV / ponudjena cijena bez PDV) ×50

1. **Parametar kvalitet (K1) vrednovaće se bodovanjem garantnog roka, i to na sljedeći način:**

Parametar kvalitet (K1) vrednovaće se bodovanjem garantnog roka, i to na sljedeći način: Ispravnoj ponudi sa najdužim garantnim rokom dodjeljuje se maksimalni broj bodova- 20 (slovima: dvadeset), dok se bodovi za ostale ponude obračunavaju u odnosu na najveći ponuđeni garantni rok po formuli: K = (Kp/ Kmax) x 20

Kp – ponuđen garantni rok

Kmax – najveći ponuđeni garantni rok

**Napomena**: Naručilac propisuje da minimalni garantni rok na ponuđeno vozilo koji može biti naveden u ponudi iznosi 24 mjeseca od dana potpisivanja Zapisnika o kvalitativnom i kvantitativnom prijemu vozila. Ponudjač je dužan da precizira trajanje garantnog roka u MJESECIMA, radi ovog kriterijuma, tj bodovanja ponuda (eksplicitna numerička vrijednost).

1. **Parametar kvalitet (K2) vrednovaće se bodovanjem roka isporuke robe i to na sledeći način:**

Parametar kvalitet (K2) vrednovaće se bodovanjem roka isporuke vozila i to na sledeći način: Ispravnoj ponudi sa najkraće ponuđenim rokom isporuke dodjeljuje se maksimalni broj bodova - 30 (slovima: trideset bodova), dok se bodovi za ostale ponude obračunavaju u odnosu na najkraći ponuđeni rok isporuke po formuli: K2 = (Kmin/ Kp) x 30

- Kp – ponuđeni rok isporuke

- Kmin – najkraći ponuđeni rok isporuke

**Napomena:** Naručilac propisuje da maksimalan rok isporuke ponuđenog vozila koji može biti naveden u ponudi iznosi 12 mjeseci od dana zaključenja ugovora. U cilju dostavljanja uporedivih ponuda, ponuđač je dužan da navede rok isporuke u MJESECIMA (eksplicitna numericka vrijednost).

1. **JEZIK PONUDE**

Ponuda se sačinjava na:

**⌧** crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom **30.01.2023**. godine do 10:00 sati.

Otvaranje ponuda održaće se dana **30.01.2023.** godine u 10:00 sati.

**⌧** Dio ponude koje se ne dostavlja preko ESJN-a, a odnosi se na **Garanciju ponude** dostavlja se:

* neposrednom podnošenjem na arhivi naručioca na adresi: Poslovna zgrada Aerodroma Podgorica, Golubovci bb, Podgorica
* preporučenom pošiljkom sa povratnicom na adresi Poslovna zgrada Aerodroma Podgorica, Golubovci bb, Podgorica, s tim što **Garanciju ponude** mora biti uručena od strane poštanskog operatora najkasnije do roka određenog za podnošenje ponude,

radnim danima od 08:00 do 10:00 sati, zaključno sa danom **30.01.2023.** godine do **10:00 sati**.

Otvaranje dijela ponuda koji se ne dostavlja preko ESJN-a, a odnosi se na **Garanciju ponude,** kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana **30.01.2023**. godine u 10:00 sati, u prostorijama Naručioca na adresi Aerodroma Podgorica, Golubovci bb, Podgorica.

1. **USLOVI ZA AKTIVIRANJE GARANCIJE PONUDE[[7]](#footnote-7)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke

**⌧** ne

🞎 da

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

**⌧**Ugovor o javnoj nabavci koji je zaključen uz kršenje antikorupcijskog pravila u smislu člana 38 stav 3 Zakona o javnim nabavkama („Službeni list CG“, br. 074/19 od 30.12.2019. godine) je ništav.

**⌧**Ovaj ugovor je sačinjen u 6 (šest) primjerka istovjetnog teksta od kojih Naručilac zadržava 4 primjerka a izabrani ponuđač 2 primjerka.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

**“AERODROMI CRNE GORE” A.D. PODGORICA**

**Broj: 01/4-10301/1**

**Mjesto i datum: Podgorica, 29.12.2022. godine**

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 61 iz Plana javne nabavke broj 3474 od 04.02.2022. godine za nabavku roba: **Glavno vatrogasno vozilo**, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Vladan Drašković \_\_\_\_\_\_\_\_\_\_\_\_\_\_\_\_\_\_\_\_\_

*s.r.*

Službenik za javne nabavke Danijela Đukanović \_\_\_\_\_\_\_\_\_\_\_\_\_\_\_\_\_\_\_\_

 *s.r.*

Lice koje je učestvovalo u planiranju javne nabavke Dragan Milanović\_\_\_\_\_\_\_\_\_\_\_\_\_\_\_\_

*s.r.*

Predsjednik komisije za sprovođenje postupka javne nabavke Dragan Milanović\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke Slobodan Martinović \_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke Dragan Vlahović \_\_\_\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke Tijana Čelanović,dipl.prav.\_\_\_\_\_\_\_\_\_\_

*s.r.*

Član komisije za sprovođenje postupka javne nabavke Danijela Đukanović \_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke Mirko Božović \_\_\_\_\_\_\_\_\_\_\_\_\_\_\_\_\_

 *s.r.*

Član komisije za sprovođenje postupka javne nabavke Marko Đurović \_\_\_\_\_\_\_\_\_\_\_\_\_\_\_\_\_\_\_\_

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)